Михалёв Сергей Михайлович

Михалёв Сергей Михайлович (5 октябрь 1947 йыл — 21 апрель 2015 йыл) — совет хоккейсыһы, СССР-ҙың спорт мастеры (1974). Шайбалы хоккей тренеры, 2-се дәрәжә «Ватан алдында күрһәткән хеҙмәттәре өсөн» орден миҙалы кавалеры (1996), РСФСР-ҙың атҡаҙанған тренеры һәм  Башҡортостан Республикаһының атҡаҙанған физик культура хеҙмәткәре, «Башҡортостан Республикаһы алдындағы хеҙмәттәре өсөн» ордены  кавалеры (2008).

 Биографияһы 
Сергей Михайлович Михалёв 1947 йылдың 5 октябрендә Силәбе өлкәһенең Шершни ҡасабаһында (хәҙер Силәбе ҡалаһы составына инә) тыуған. Уның спорт карьераһы 1966 йылда «Буревестник» (Силәбе) хоккей клубында башлана. 1970 йылда уны Өфөгә «Салауат Юлаев» хоккей клубына саҡыралар. Башҡортостан ауыл хужалығы институтын (1974) һәм Үҙәк физик культура институтының Юғары тренерҙар мәктәбен тамамлаған (Мәскәү, 1979). «Трактор» (Силәбе) спорт клубы тәрбиәләнеүсеһе. 1970—1974 һәм 1975—1977 йылдарҙа Өфөнөң Салауат Юлаев исемендәге спорт клубы командаһында уйнай. 1979 йылдан — тренер эшендә, 1987 йылдан алып шул уҡ клубтың баш тренеры, был вазифала 1990 йылға тиклем булды. Артабан 1990 йылдан — «Лада» (Тольятти) хоккей командаһы тренеры, 1999 йылдан — «Северсталь» хоккей клубының (Череповец) баш тренеры. 1997 йылда уның етәкселегендә «Лада» Европа Кубогында алтын миҙал яуланы. 2005—2009 йылдарҙа һәм 2011 йылда — «Салауат Юлаев», 2010—2011 йылдарҙа «Лада» хоккей клубының спорт директоры, 2013 йылдан башлап генераль менеджеры; бер үк ваҡытта СССР-ҙың (1989, 1991) студенттар йыйылма командаһы тренеры, үҫмерҙәр (2000) һәм үҫмер спортсылар (2005—2006) Рәсәй йыйылма командаларының баш тренеры. 2005 йылдың ноябрендә Сергей Михалёв «Салауат Юлаев»тың баш тренеры вазифаһына кире ҡайтты һәм Өфө клубы 2007—2008 йылдар миҙгелендә тарихта тәүге тапҡыр Рәсәй чемпионы титулын яуланы. 2011 йылдың 30 майында ул өсөнсө тапҡыр «Салауат Юлаев»тың баш тренеры вазифаһына күсте. 2013 йылдың апреленән «Лада»ның генераль менеджеры булып эшләне. 2015 йылдың февралендә «Салауат Юлаев» хоккей клубының спорт мәсьәләләре буйынса генераль директоры вазифаһын биләне, Клуб идараһы составына инде. Уның тәрбиәләнеүселәре араһында 60-тан ашыу СССР һәм Рәсәй спорт мастеры бар.

2008 йылда Мәскәүҙең «Эсмо» нәшриәте «Тулы спорт энциклопедияһы» серияһында Сергей Михалёвтың рус телендә «Тренер золотой мечты» (ISBN 5-699-31328-1 978-5-699-31328-0)Тренер золотой мечты  тигән китабын баҫтырып сығарҙыСамарская газета, 2015, 25 апреля.

2014 йылда Сергей Михалёв Тольятти ҡала Думаһына депутат итеп һайлана.

Сергей Михалёв 2015 йылдың 21 апрелендә Силәбе ҡалаһынан хоккей тренеры Валерий Белоусовты ерләпВ Челябинске прошла церемония прощания с хоккейным тренером Валерием Белоусовым. ТАСС, 2015, 20 апреля ҡайтып килгәндә Силәбе өлкәһе Әшә ҡалаһынан йыраҡ түгел «М-5» федераль автомобиль трассаһында юл-транспорт фажиғәһендә һәләк булдыЗаслуженный тренер России по хоккею Сергей Михалев погиб в ДТП в Челябинской области. ТАСС, 2015, 21 апреля. Мәрхүм менән хушлашыу Өфөлә («Өфө-Арена»)«Башинформ» мәғлүмәт агентлығы, 2015, 22 апрель һәм Тольятти ҡалаһында («Лада-Арена») үтте. Ғаиләһенең теләге буйынса Сергей Михайлович Михалёв Тольятти ҡалаһында ерләндеХоккейный тренер Сергей Михалев похоронен в Тольятти — РИА «Новости», 2015, 23 апреля.

21 апрелдә Ижевск ҡалаһында үткән «Ижсталь» һәм «Торос» командалары араһындағы Юғары хоккей лигаһының 5-се финал уйыны алдынан Сергей Михалёв иҫтәлегенә бер минут тынлыҡ иғлан ителде. Уйынсылар боҙға беләктәренә ҡайғы таҫмалары бәйләп сыҡты. 23 апрелдә был ике команда алтынсыға осрашты һәм унда «Торос» дүртенсе еңеүгә өлгәште (дөйөм иҫәп 4 : 2) һәм һуңғы дүрт йыл арауығында өсөнсө тапҡыр Братина кубогын яуланы. Уйындан һуң команданың баш тренеры Константин Полозов «Еңеүебеҙҙе фажиғәле һәләк булған билдәле хоккейсы һәм тренер Сергей Михалев иҫтәлегенә бағышлайбыҙ» тип белдерҙеҠоростай торҙо «Торос»! «Башҡортостан» гәзите, 2015, 25 апрель .

 Карьера 
 Хоккейсы булғанда 
 1970—1974  Салауат Юлаев
 1974—1975  СКА Куйбышев
 1975—1977  Салауат Юлаев

 Баш тренер булғанда 
 1987—1990  Салауат Юлаев
 1999—2005  Северсталь
 2005—2009  Салауат Юлаев
 2009  Торпедо
 2011  Салауат Юлаев

 Спорт ҡаҙаныштары 
 Файл:Gold medal icon.svg Баш тренер булғанда Рәсәй чемпионатының еңеүсеһе 2007/2008 (Салауат Юлаев)
 Файл:Silver medal icon.svg Баш тренер булғанда Рәсәй чемпионатының көмөш призын алыусы 2002/2003 (Северсталь)
 Файл:Bronze medal icon.svg Баш тренер булғанда Рәсәй чемпионатының бронза призын алыусы 2000/2001 (Северсталь)
 Файл:Gold medal icon.svg Өлкән тренер булғанда Милләт-ара хоккей лигаһы чемпионатының ике тапҡыр еңеүсеһе 1993/1994, 1995/1996 (Лада)
 Файл:Silver medal icon.svg Өлкән тренер булғанда Милләт-ара хоккей лигаһы чемпионатының ике тапҡыр көмөш призын алыусы 1992/1993, 1994/1995 (Лада)
 Файл:Silver medal icon.svg Өлкән тренер булғанда Рәсәй чемпионатының көмөш призын алыусы 1996/1997 (Лада)
 Файл:Gold medal icon.svg Өлкән тренер булғанда Европа Кубогында алтын миҙал яуланы 1997 (Лада)
 Файл:Silver medal icon.svg 1989 йылғы Универсиадала көмөш призер булған СССР-ҙың студенттар йыйылма командаһын етәкләне
 Файл:Silver medal icon.svg Рәсәйҙең юниорҙар йыйылма командаһының баш тренеры 2000

 Маҡтаулы исемдәре һәм башҡа бүләктәре 
 Шайбалы хоккей буйынса СССР-ҙың спорт мастеры (1974);
 2-се дәрәжә «Ватан алдында күрһәткән хеҙмәттәре» өсөн ордены миҙалы (1996);
 РСФСР-ҙың атҡаҙанған тренеры;
 Башҡортостан Республикаһының атҡаҙанған физик культура хеҙмәткәре (2007);
 «Башҡортостан Республикаһы алдындағы хеҙмәттәре өсөн» ордены (2008).

 Хәтер 
 2020 йылда Өфөнөң Затон биҫтәһендәге урамға Сергей Михалевтың исеме биреләӨфөнөң Затон биҫтәһендәге урамға Сергей Михалевтың исеме бирелә. «Башинформ» мәғлүмәт агентлығы, 2020, 26 февраль.
 Башҡортостанда Сергей Михалев иҫтәлегенә арналған хоккей турниры ойошторола. 2007 йылда тыуған йәш хоккейсылар ҡатнашҡан был бәйге 2017 йылда Стәрлетамаҡ ҡалаһында булдыВ Башкирии пройдет турнир памяти Сергея Михалева. «Башинформ» мәғлүмәт агентлығы, 2017, 4 май.
 Һамар өлкәһенең Тольятти ҡалаһында Рәсәйҙең атҡаҙанған тренеры Сергей Михалёв иҫтәлегенә халыҡ-ара хоккей турниры үткәреләЙәш «Салауат Юлаев-2007» Сергей Михалёв мемориалында еңеүгә лайыҡ булды. «Башинформ» мәғлүмәт агентлығы, 2017, 2 май.
 2015 йылдың 19 ноябрендә «Салауат Юлаев» (Өфө) һәм «Лада» (Тольятти) командаларының осрашыуы Сергей Михалёв иҫтәлегенә арналды. Уйын башланыр алдынан «Михалёв» фамилияһы яҙылған свитер «Өфө—Арена» боҙ һарайы көмбәҙенә күтәрелде — «Башинформ» мәғлүмәт агентлығы, 2015, 19 ноябрьИА «Башинформ», 19 ноября 2015 года.  
 Өфөлә тренер Сергей Михалёвтың портретына граффити барлыҡҡа киләсәк — «Башинформ» мәғлүмәт агентлығы, 2015, 13 ноябрь«Башинформ» мәғлүмәт агентлығы, 2015, 13 ноябрь.
 17 августа 2015 года «Юлаевцы» посетили могилу Сергея Михалёва — «Башинформ» мәғлүмәт агентлығы, 2015, 17 августИА «Башинформ», 17 августа 2015 г..

 Сығанаҡтар 
 «Салауат Юлаев» хоккей клубының рәсми сайты
 Автор: С. Михалёв Название: Тренер золотой мечты ISBN 978-5-699-31328-0 Год: 2008 Страниц: 416 

 Иҫкәрмәләр 

 Һылтанмалар 
 «Башҡортостан» төбәк интерактив энциклопедик порталы — Михалёв Сергей Михайлович     
 Волков С. Наш Михалыч, тренер золотой мечты... «Самарская газета», 2015, 25 апреля.
 Хоккейный тренер Сергей Михалев похоронен в Тольятти — РИА «Новости», 2015, 23 апреля
 Башҡортостан Сергей Михалев менән бәхилләште — «Башинформ» мәғлүмәт агентлығы, 2015, 22 апрель
 Башҡортостан йәмәғәтселеге Сергей Михалёвтың фажиғәле һәләк булыуына ҡайғыра — «Башинформ» мәғлүмәт агентлығы, 2015, 21 апрель

Категория:КХЛ тренерҙары
Категория:Салауат Юлаев командаһының баш тренерҙары
Категория:Алфавит буйынса хоккейсылар
Категория:Салауат Юлаев командаһының уйынсылары
Категория:СССР-ҙың спорт мастерҙары
Категория:РСФСР-ҙың атҡаҙанған тренерҙары
Категория:Башҡортостан Республикаһының атҡаҙанған физик культура хеҙмәткәрҙәре